《夕憩西林寺诗》
宋代·董嗣杲

忆发德化门，饱看屏风叠。
五峰自孱绝，两脚谁登蹑。
山高白日暗，溪断清泉接。
閒倚迸崖松，静踏粘露叶。
珠台势巍巍，玉斗光烨烨。
撞钟警三生，听禽愁百折。
圣峰足眺望，禅观宜妥帖。
高蹈忘俗缘，迥处离尘劫。
废塔任敧仄，古碣尚岌页。
归询打碑人，摹向斋壁贴。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。